ྗེས་ཆགས་ཀྱིས། །གང་འདུལ་ཐེག་རིམ་མཐའ་ཡས་འཇུག་
སྒོ་ལས། །འོད་གསལ་རྫོགས་ཆེན་ལམ་བཟང་སྣང་མཛད་པའི། །བརྒྱུད་གསུམ་ངོ་བོ་རྡོ་རྗེའི་བླ་མར་འདུད། །
སྤྲོས་མེད་དབང་ཆོག་རིན་ཆེན་དྲྭ་བ་ལ། །འཇུག་བདེར་མཚམས་སྦྱོར་ཐོ་ཙམ་སྤེལ་བ་ལ། །ལྷ་དང་བླ་མས་
གནང་བའི་སྐབས་དབྱེ་སྟེ། །རྣམ་ཀུན་ཤིས་པའི་སྣང་བ་བསྐྱེད་དུ་གསོལ། །
དེ་ལ་འདིར་བླ་མ་ཡང་ཏིག་ཡིད་བཞིན་ནོར་བུའི་དབང་བསྐུར་གཉིས་པ་ཐུན་མིན་སྤྲོས་མེད་ཀྱི་
དབང་ལ་སྦྱོར་བ་དཀྱིལ་འཁོར་རྒྱན་བཀོད་སོགས་རང་གཞུང་ལྟར་ལེགས་པར་འདུ་བྱ། ཆོ་ག་སྤྲོས་བཅས་
བུམ་དབང་གི་ཇི་སྐད་བཤད་པ་ལྟར། བདག་བསྐྱེད་སྐབས་བཟླས་པ། ༀ་ཨཱཿཧཱུཾ། ཕྲལ་ཏེ། ༀ་ ཡིད་
བཟླས་གཙོར་འདོན་གྱིས་སྟོང་ཕྲག་མ་མཐའ། ཨཱཿཧཱུཾ། གཉིས་ཀྱང་དེ་མཚུངས། དབྱངས་གསལ་ཀྱང་དེ་
ལྷག་ཙམ་བཟླ་བའི་ཁྱད་པར་རོ། །
དེ་ནས་བུམ་པ་ལ་དམིགས་ཏེ། ཆོས་ཉིད་ཀ་དག་སྟོང་པའི་ངང་ལས་མདུན་གྱི་བུམ་
པ་རིན་པོ་ཆེ་སྣ་ཚོགས་ལས་གྲུབ་པའི་ཚད་དང་མཚན་ཉིད་ཡོངས་སུ་རྫོགས་ཤིང་
རྒྱ་ཆེ་བའི་ནང་དུ་སྨན་སྤོས་འོ་མས་སུམ་ཆ་མན་ཆད་གང་བའི་ཆུའི་རྡུལ་གྱི་གྲངས་
དང་མཉམ་པའི་སྐྱེ་མེད་ཀྱི་ཡི་གེ་ཨ་དཀར་པོས་ཤིག་ཤིག་གང་བར་མོས། ཞེས་གསལ་
ལ༑ ཨ། ཁོ་ན་ཡིད་བཟླས་གཙོ་བོར་བྱས་ཏེ་བརྒྱ་སྟོང་ཁྲི་སོགས་སྐབས་བསྟུན་དང༌། དབྱངས་གསལ་ཀྱང་
སྟོང་ཕྲག་མ་མཐའ་བྱས་པ་ཅི་འགྲུབ་བཟླའོ། །སྨིན་དབང་ཚད་ལྡན་གྱི་དབང་དུ་བྱས་ན། གཞུང་ནས་ཇི་སྐད་
~103~

ཁྲོ་ལྗོངས་གནའ་རབས་དཔེ་ཚོགས་ལས། ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་ལྔ་པ།
བཤད་པ་ལྟར་བཟླས་པ་གྲངས་ཚང་བར་མཛད་ན་ཤིན་ཏུ་ལེགས་མོད། གང་ལྟར་ཨ་ཡིག་དང་བུམ་ཆུ་དབྱེད་
མེད་ཡེ་ཤེས་ཀྱི་བདུད་རྩི་མྱང་རེག་ཙམ་གྱིས་གྲོལ་བའི་ནུས་ལྡན་དུ་དམིགས་སོ། །ལས་བུམ་སྔར་སྤྲོས་བཅས་
སྐབས་བསྒྲུབས་ཟིན་པ་དེ་ལ་ལྷ་སྔགས་དམིགས་པའི་ཁ་གསོ་བྱ། དབང་སོ་སོ་ཞག་གིས་མ་ཆོད་པའི་དབང་
དུ་ན། ཚོགས་མཆོད་རྐྱང་པ་བྱས་ནས་ལྷག་མའི་མགོར་དབང་བསྐུར། དེ་ནས་སློབ་མ་ཕྱི་རོལ་ནས་ཁྲུས་བྱ་བ་
སོགས་སྤྲོས་བཅས་སྐབས་ལྟར་གྲུབ་ནས། བླ་མས།
འོ་ཁྱེད་རྣམས་ལ་འོད་གསལ་རྫོགས་པ་ཆེན་པོའི་དབང་གཉིས་པ་ཐུན་མིན་
སྤྲོས་མེད་ཀྱི་དབང་རིན་པོ་ཆེའི་དྲྭ་བ་བསྐུར་བའི་སྐབས་སུ་བབ་པ་ཡིན། དེ་ལ་བླ་
མ་དང་སློབ་མའི་བྱ་བ་གཉིས་ཡོད་པས། བདག་གིས་བགྱི་འོས་རྣམས་ལེགས་
པར་གྲུབ་ཟིན། ཁྱེད་རང་རྣམས་ཀྱི་ངོ་སྐལ་བླ་མ་སྐྱབས་གནས་ཀུན་འདུས་ཀྱི་ངོ་
བོར་གསལ་བའི་དྲུང་དུ་སྐུ་གསུམ་ཞིང་ཁམས་རྒྱ་མཚོའི་བཀོད་པ་བློས་བླངས་ཏེ་
མཎྜལ་འབུལ་བར་ཞུ། མཎྜལ་རྒྱས་བསྡུས་གང་རུང་འབུལ་བཅུག་ལ།
ཀུན་སློང་བཅོས་པ་ནི། འོ་ནམ་མཁའ་དང་མཉམ་པའི་སེམས་ཅན་ཐམས་ཅད་
གདོད་མའི་མགོན་པོའི་གོ་འཕང་ལ་བདག་གཅིག་པུས་དགོད་པར་བྱ། དེའི་ཆེད་
དུ་ངེས་གསང་འོད་གསལ་རྫོགས་པ་ཆེན་པོའི་སྨིན་བྱེད་དབང་བསྐུར་གྱི་རིམ་པ་
ལེགས་པར་གསན་ལ་གྲོལ་བྱེད་ལམ་གྱི་རིམ་པ་གདམས་ངག་གཅིག་ཏུ་དྲིལ་ནས་
དད་བརྩོན་བརྟུལ་ཞུགས་དང་ལྡན་པའི་སྒོ་ནས་ལྷུར་ལེན་ཅིང་། འབྲས་བུ་ཡིད་
སྨོད་མ་ཡིན་པར་ལོ་ཟླ་ཙམ་གྱིས་དག་པ་གཉིས་ལྡན་དོན་གཉིས་ལྷུན་གྲུབ་ཀྱི་
རྒྱལ་སར་དབང་འབྱོར་པ་ཞིག་ཅི་ནས་ཀྱང་བྱ་སྙམ་པའི་དམ་བཅའ་བརྟན་པོས་
ཀུན་སློང་བཅོས་པ་དང༌། ཀུན་སྤྱོད་ཀྱི་རིམ་པའང་དྲན་ཤེས་བག་ཡོད་དང་ལྡན་
~104~

བླ་མ་ཡང་ཏིག་ཡིད་བཞིན་ནོར་བུའི་དབང་བསྐུར་གྱི་ཟིན་ཐོ་སྐལ་བཟང་དགའ་བའི་མགུལ་རྒྱན་དོན་ལ་རྟོན་པའི་ཡི་གེ།
པའི་སྒོ་ནས་གསལ་བཏབ་ལ་ལེགས་པར་གསན་འཚལ། ཤིན་ཏུ་རྙེད་པར་དཀའ་
བ་སོགས་རང་གཞུང་ལྟར། མཆོག་ཏུ་བདེ་བའོ། །བར་དང་དེ་ལའང་གདུལ་བྱ་སེམས་ཅན་
གྱི་ཁམས་དང་དབང་པོ་བསམ་པའི་ཁྱད་པར་དང་མཐུན་པའི་ཆོས་ཀྱི་སྒོ་མོ་ཇི་
སྙེད་ཅིག་གསུངས་པ་ཐམས་ཅད་མདོར་བསྡུ་ན། རྒྱུ་ལམ་བྱེད་དང་འབྲས་བུ་ལམ་
དུ་བྱེད་པའི་ཁྱད་པར་གྱིས་མདོ་སྔགས་གཉིས་སུ་གྲགས་པ་ལས། འདི་ནི་འབྲས་
བུ་སྔགས་ཀྱི་ཐེག་པ་ཡིན།
དེ་ཡང་རིགས་དང་དུས་ཀྱི་ཁྱད་པར་ལ་དགོངས་ཏེ་རྒྱུད་སྡེ་བཞིར་གསུངས་
པའི་ནང་ནས། འདི་རྣལ་འབྱོར་བླ་ན་མེད་པའི་རྒྱུད་སྡེར་གཏོགས་ལ། དེ་ལའང་
སྔ་འགྱུར་ནང་རྒྱུད་སྡེ་གསུམ་གྱི་ནང་ཚན་རྫོགས་པ་ཆེན་པོ་ལ་ཐུན་མོང་དང་ཐུན་
མོང་མ་ཡིན་པའི་ལུགས་སྲོལ་གང་ཟག་དབང་རྣོན་དང་། དབང་པོ་ཡང་རབ་གཉིས་
ཀྱི་ཁྱད་པར་ལས། སྔ་མ་ལྟར་ན་སྣང་བ་ཡུལ་གྱི་བློ་ཅན་རིམ་གྱིས་ལམ་དུ་བཀྲི་བའི་
ཕྱིར། རྒྱུད་ལུང་མན་ངག་གསུམ་ཞེས་གཞི་ལམ་འབྲས་བུའི་ཚུལ་དུ་ནང་རྒྱུད་ཡོ་ག་
གསུམ་དུ་གྲགས་པ་ལས། འདི་ནི་ཤིན་ཏུ་རྣལ་འབྱོར་མན་ངག་ཨ་ཏི་གའོ། །
དེའང་རིགས་ཅན་གསུམ་ལ་དགོངས་པའི་སེམས་ཀློང་མན་ངག་གསུམ་གྱི་
ནང་ནས་མན་ངག་གི་སྡེ་ཡིན། དེ་ལའང་ཕྱི་ནང་གསང་བ་ཡང་གསང་བླ་ན་མེད་པའི་
སྐོར་ཚོ་བཞི་བཞུགས་པ་གང་ཉམས་སུ་བླང་ན་གང་ཟག་གཅིག་གི་ལམ་གྱི་ཆ་རྐྱེན་
ཁ་ཚང་། གདམས་པ་གཞན་ལ་རག་མ་ལུས་པ་ཡིན་ལ། འདི་ནི་ཀུན་གྱི་བཅུད་
དྲིལ་ལྟ་བུ་བླ་མ་ཡང་ཏིག་ཡིད་བཞིན་ནོར་བུ་ཞེས་ཆོས་སྡེ་སུམ་ཅུ་རྩ་ལྔའི་བདག་
ཉིད་ཅན། གདམས་ངག་ཆིངས་སུ་བཅིངས་ཤིང་འགགས་བསྡོམས་པ་ཡང་གསང་
~105-

ཁྲོ་ལྗོངས་གནའ་རབས་དཔེ་ཚོགས་ལས། ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་ལྔ་པ།
བླ་མེད་འོད་གསལ་འཕོ་བ་ཆེན་པོའི་ལམ་བཟང་། ཤིན་ཏུ་དབང་རྣོན་རིག་པ་རང་
སྣང་གི་བློ་ཅན་འཕྲད་པ་ཙམ་གྱིས་ས་ལམ་ཆིག་ཆོད་རྟོགས་གྲོལ་དུས་མཉམ་སྤང་
བླང་རྩོལ་སྒྲུབ་ལ་མ་ལྟོས་པར་བྱར་མེད་ཡེ་རྫོགས་ཆེན་པོའི་ཀློང་དུ་འཚང་རྒྱ་བ་
དང་། མིན་ཀྱང་གདམས་པ་དང་བླ་མ་ཡ་བྲལ་དུ་མ་སོང་བའི་དད་གུས་དང་ལྡན་
པའི་རིགས་ཅན་རྣམས་དད་པའི་ཉེར་ལེན་གྱིས་རྟོགས་པའི་ཡེ་ཤེས་རྒྱུད་ལ་སྐྱེས་
ཏེ་ལོ་ཟླ་ཙམ་མམ། བར་དོ་ལས་མི་འགྱང་བར་འཚང་རྒྱ་བའི་མན་ངག་ཟབ་མོ་འདིའི་
སྤྲོས་མེད་དབང་བསྐུར་གྱི་སྐབས་སུ་བབ་པ་ཡིན་ལ། རྡོ་རྗེ་ཐེག་པའི་དངོས་གྲུབ་
ཀྱི་སྐལ་བ་ཆེ་ཆུང་དད་པ་དང་དམ་ཚིག་ལ་རག་ལས་པས་འདུན་པ་འདི་ལྟར་གྱིས་
ཤིག །རང་རེ་སྡོད་པའི་ས་ཕྱོགས་འོག་མིན་ཆོས་ཀྱི་དབྱིངས་ཀྱི་ཕོ་བྲང༌། རྡོ་རྗེ་
སློབ་དཔོན་ཉིད་ཆོས་སྐུ་ཀུན་བཟང་འོད་མི་འགྱུར་བ་དང་། ལོངས་སྐུ་རྡོ་རྗེ་འཆང་།
སྤྲུལ་སྐུ་རིག་འཛིན་བརྒྱུད་པ་སོ་སོ་མ་ཡིན་ཐ་མི་དད་པ་རིགས་དང་དཀྱིལ་འཁོར་
ཀུན་གྱི་བདག་ཉིད་ཆེན་པོ་དངོས་ཡིན་སྙམ་པ་དང༌། ཁྱེད་རང་རྡོ་རྗེའི་མཆེད་ལྕམ་
རྣམས་ཀྱང་རྒྱུ་རྡོ་རྗེ་བཞིའི་བདག་ཉིད་ཅན་དང༌། ཐབས་ཟབ་མོ་སྨིན་གྲོལ་གྱི་
གདམས་པ་དང་འཕྲད་པས་སྲིད་པ་ཐ་མའི་རིག་འཛིན་ཡིན་པ་ལ་ཚུལ་ཤེས་པ་
ཚིག་གི་རྗེས་སུ་དོན་ཡིད་ལ་དྲན་བཞིན་གསོལ་བ་གདབ་པ་འདིའི་རྗེས་ཟློས་ལན་
གསུམ་གནང་བར་ཞུ།
བླ་མ་རྡོ་རྗེ་འཛིན་པ་སོགས་ནས་ བསིལ་བར་མཛོད། །ལན་གསུམ་དང་། བླ་མ་རྡོ་
རྗེ་འཛིན་པ་སོགས་ནས་མཛད་དུ་གསོལ། །བར་ལན་གསུམ་བྱའོ། །དེའང་ལམ་གྱི་སྲོག་དམ་
་གནས་དགོས་པས་བསྲུང་བྱ་རིགས་ལྔའི་སྡོམ་པ་བཟུང་བ་དང་། བླ་མའི་
~106~

བླ་མ་ཡང་ཏིག་ཡིད་བཞིན་ནོར་བུའི་དབང་བསྐུར་གྱི་ཟིན་ཐོ་སྐལ་བཟང་དགའ་བའི་མགུལ་རྒྱན་དོན་ལ་རྟོན་པའི་ཡི་གེ།
སྐུ་གསུང་ཐུགས་ཀྱི་དམ་ཚིག་དགུ་གསུམ་ཉེར་བདུན་ལས་མི་འདའ་བར་བསྲུང་
དགོས། སྲུང་ཚུལ་ཀྱང་ཕྱི་ནང་གསང་བ་ཡང་གསང་ཡེ་སྲུང་རྒྱལ་པོའི་ལུགས་སོགས་
ལྟ་སྤྲོད་ཟུང་འཇུག་གི་ངོ་བོ་གནས་འགྱུར་ཡོན་ཏན་ཡར་ལྡན་གྱི་ཚུལ་གྱིས་དུས་སུ་
བབ་པའི་སྤྱོད་པ་གཙོ་བོར་འདོན་པས་དེ་ལྟར་བགྱིད་དོ་སྙམ་པའི་རྡོ་རྗེ་རྩེ་གཅིག་
པས་ཕྱག་རྒྱ་སྙིང་ཁར་སྦྱར་ཏེ་འདིའི་རྗེས་ཟློས་ལན་གསུམ་གནང་བར་ཞུ། སྡོམ་པ་
བཟུང་བ་ནི། བླ་མ་རྡོ་རྗེ་འཛིན་པ་ཆེན་པོ་རྣམས་དགོངས་སུ་གསོལ། ཕྱོགས་བཅུའི་
སངས་རྒྱས་སོགས་ནས་ མི་འདའོ། །ཞེས་པའི་བར་བརྗོད།
སླར་དམ་ཆུ་སྦྱིན་པ་ནི། དམ་ཚིག་གི་བདུད་རྩི་འདི་ཉིད་ཉོན་མོངས་པའི་བདུད་ལ་
ཡེ་ཤེས་ཀྱི་རྩིས་ཐེབས་པའི་རྟེན་འབྲེལ་ཡིན་པས་དམ་ཚིག་ལ་ཚུལ་བཞིན་གནས་
ན་རྡོ་རྗེ་སེམས་དཔར་གྱུར་ཏེ་འདི་ཕྱིའི་ཕན་བདེ་མ་ལུས་རྩོལ་མེད་དུ་འགྲུབ་ཅིང༌།
ཉམས་ན་ཁྲོ་བོར་གྱུར་ཏེ་ཚེ་འདིར་མི་འདོད་པ་དུ་མས་མནར་ཞིང་། ཕྱི་མ་ན་རཀ་
ཆེན་པོར་ལྟུང་བས་ན་ཁེ་ཉེན་ཤིན་ཏུ་ཆེ་བས་ཐ་ཚིག་ལ་གནས་གྱིས་ཤིག ཅེས། ཧཱུཾ།
འདི་ནི་དམ་ཚིག་སོགས་ཐུབ་པར་གྱིས། །ཅེས་བརྗོད་ཅིང་དམ་ཆུ་སྦྱིན་ནོ། །
དེ་ལྟ་བུའི་དམ་ཚིག་སྤྱི་དང་ཁྱད་པར་མི་ཉམས་པར་བསྲུང་བ་ཁས་བླངས་
པ་འདིའི་རྗེས་ཟློས་ལན་གསུམ་གནང་བར་ཞུ། བདག་གི་དུས་འདི་སོགས་ནས། འདས་
པའི་བྱ་བ་གཏོང་རེ་ཀན། །ཞེས་པའི་བར་བརྗོད། བླ་མས་རྡོ་རྗེ་གདེངས་ཏེ། འོ། རྡོ་རྗེ་སློབ་
དཔོན་བཀའ་གཉན་པའི་སྒོ་ནས་རྡོ་རྗེས་དམ་ལ་བཞག་པ་འདི་ཉིད་ཚིག་ཙམ་མིན་
པས་སྙིང་ནས་དམ་བཅའ་དགོས་པས་ལེགས་པར་སྙན་གཏོད་འཚལ། དམ་བསྒྲག་པ་
ནི༑ ཀྱེ། སྐལ་ལྡན་སེམས་ཀྱི་བུ་སོགས་ནས་མ་གཏོང་ཞིག །བར་ལན་གསུམ་བརྗོད་དེ་སློབ་
~107~

ཁྲོ་ལྗོངས་གནའ་རབས་དཔེ་ཚོགས་ལས། ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་ལྔ་པ།
བུའི་གནས་གསུམ་དུ་རྡོ་རྗེ་བཞག་གོ། །དེས་སྦྱོར་བའི་ཆོས་ཀྱི་རིམ་པ་དམ་ལ་བཞག་པ་དང་
བཅས་གྲུབ་པ་ལགས།
དེ་ནས་དོན་གྱི་དཀྱིལ་འཁོར་ལ་འཇུག་པ་ཐུན་མོང་དང་ཐུན་མོང་མ་ཡིན་པ་
དངོས་གཞིའི་དབང་རྣམས་རིམ་པར་འབྱུང་བས། དེ་ལ་གསོལ་བ་གདབ་པ་དང༌།
མཎྜལ་ཕུལ་བ་སྔོན་དུ་འགྲོ་དགོས་པས་སྐུ་གསུམ་གྱི་ཞིང་་་་རྒྱས་བསྡུས་གང་མཚམས།
མཆན། ཁམས་འབུལ་བར་ཞུ། ཞེས་མཎྜལ་འབུལ་བཅུག །མེ་ཏོག་གཏད་ལ། འོ། རིགས་ངེས་
པའི་ཕྱིར་རྡོ་རྗེ་ཐལ་མོས་མེ་ཏོག་སྙིང་ཁར་ཟུང་ལ་མོས་པའི་དད་པ་ཁྱད་པར་ཅན་
གྱིས་ཀུན་ནས་བསླང་སྟེ་འདོད་པའི་དོན་ལ་གསོལ་བ་གདབ་པ་དང༌། དེའི་ལམ་
ལས་ཕྱིར་མི་ལྡོག་པ་དམ་བཅའ་བཟུང་བའི་ཆེད་དུ་འདིའི་རྗེས་ཟློས་ལན་གསུམ།
བླ་མ་རྡོ་རྗེ་འཛིན་སོགས། སླར་ཡང་ལྡོག་པར་མི་བགྱིད་དོ། །བར་བརྗོད། བླ་མས་རྡོ་རྗེ་
དང་བཅས་སྐྱབས་སྦྱིན་གྱི་ཕྱ་རྒྱ་སློབ་མར་བསྟན་ཏེ། འོ། དེ་ལྟར་དམ་ཚིག་སྤྱི་དང་བྱེ་བྲག་ལ་
གནས་ཤིང་བླ་མ་དང་གདམས་ངག་ལ་གཅིག་ཏུ་གུས་པ་ནི་སྐལ་ལྡན་གྱི་རིགས་
སུ་ངེས་པས་ན་རྗེས་སུ་གནང་བ་འདི་ལ་སྙན་གཏོད་འཚལ། ཞེས། ཨེ་མ་བུ་ཁྱོད་
སོགས་ནས། སླར་མ་ལྡོག། ཅེས་བརྗོད་ལ།
དེ་ནས་འཇུག་པ་ཐུན་མོང་མ་ཡིན་པ་ནི། ཁྱེད་རང་རྣམས་རང་རང་གི་གྲལ་ལས་བཞེངས་
ཏེ་རྐང་པའི་ལོང་བུ་གཉིས་གཤིབས། ལག་གཉིས་སྤྱི་བོར་ཐལ་མོ་སྦྱོར་མིག་བཙུམས་
ལ་དམིགས་པ་འདི་ལྟར་གྱིས་ཤིག །བླ་མས་དྲག་སྔགས་བརྗོད་ཅིང་ཡུངས་དཀར་ཐུན་གྱིས་བྲབ།
གུ་གུལ་བདུག་ཅིང་ཁྲོ་བོའི་ང་རྒྱལ་གྱིས་བགེགས་བསྐྲད་ལ་དམིགས་པ་འདི་ལྟར་དུ་ཕོག །ཁྱེད་རང་རྣམས་
ཀྱི་ཕུང་ཁམས་སྐྱེ་མཆེད་ཀྱིས་མཚོན་སྣོད་བཅུད་མ་དག་པའི་སྣང་བ་ཐམས་ཅད་
","……………………………………"-;,
~108~

བླ་མ་ཡང་ཏིག་ཡིད་བཞིན་ནོར་བུའི་དབང་བསྐུར་གྱི་ཟིན་ཐོ་སྐལ་བཟང་དགའ་བའི་མགུལ་རྒྱན་དོན་ལ་རྟོན་པའི་ཡི་གེ།
དབྱིངས་སུ་ཐིམ། སྟོང་པ་རིག་པའི་སྙིང་པོ་ཅན་གྱི་རང་རྩལ་འགག་མེད་ཀྱི་རོལ་
པར་སྣོད་དག་པ་འོག་མིན་བདེ་ཆེན་འབར་བའི་ཕོ་བྲང༌། བཅུད་དག་པ་སྣང་སྲིད་
ལྷའི་ཕྱག་རྒྱར་བསྒྲུབ་པའི་སླད་དུ། པད་ཟླ་ཉི་མའི་གནད་ལ་བཅོམ་ལྡན་འདས་ཁྲོས་
མ་དམར་མོ་ཞབས་གཉིས་དོར་ཐབས། ཕྱག་གཡས་ཟངས་ཀྱི་གྲི་ཁུག་ནམ་མཁར་
འཕྱར་ཞིང༌། གཡོན་པས་ཐོད་པ་རཀྟས་བཀང་བ་ཐུགས་ཀར་འཛིན་ཅིང༌། ཐོད་
སྐམ་གྱི་དབུ་རྒྱན་དང་ཐོད་རློན་གྱི་དོན་ཤལ་དར་དང་རིན་པོ་ཆེ་རུས་པའི་རྒྱན་དྲུག་
གསོལ་བ། རྣ་ལྟག་གཡས་སུ་ཕག་ཞལ་གྱིས་མཚན་པ་སྣང་ལ་རང་བཞིན་མ་གྲུབ་
པ་ཡེ་ཤེས་ཀྱི་རང་འོད་འཁྲིགས་པའི་དབུས་ན་རོལ་བ། དེའི་སྙིང་དབུས་སུ་འོད་
ཁ་དོག་ལྔ་ལྡན་གྱི་གཡུང་དྲུང་དགའ་བ་འཁྱིལ་བ་གཡོན་དུ་ཀྱི་ལི་ལི་འཁོར་བར་
དམིགས། ནམ་མཁའི་དབྱིངས་ཐམས་ཅད་ཆོས་སྐུ་ཀུན་ཏུ་བཟང་པོ་ནས་ད་ལྟའི་
རྩ་བའི་བླ་མའི་བར་དུ་བྱོན་པའི་འོད་གསལ་རྫོགས་ཆེན་གྱི་དགོངས་བརྡ་སྙན་
བརྒྱུད་ཀྱི་བླ་མ་རིག་འཛིན་ཡི་དམ་དཔའ་བོ་མཁའ་འགྲོ་ཐམས་ཅད་སྐུ་གར་སྟབས་
ཤིག་ཤིག །གསུང་ཚངས་པའི་དབྱངས་ཀྱིས་ཧཱུཾ་ཕཊ་ཀྱི་སྒྲ་སེང་སེང་། ཐུགས་ཟག་
མེད་བདེ་བ་ཆེན་པོའི་རོལ་གར་འཇའ་འོད་ཐིག་ལེ་མེར་མེར་ཡོམ་ཡོམ་དང་བཅས་
ནམ་མཁའ་བར་སྣང་ཐམས་ཅད་སྐུ་ཡིག་ཕྱག་རྒྱའི་རྣམ་པས་གང་བ་རྣམས་མཚོ་
ཆེན་པོ་ལ་ཁ་བ་བབ་པ་ལྟར་ཁྱེད་རང་རྣམས་ཀྱི་གནས་གསུམ་དང་དབང་པོའི་སྒོ་
བ་སྤུའི་བུ་ག་རྣམས་སུ་སིབ་སིབ་ཐིམ་པའི་མོས་འདུན་དྲག་པོ་གྱིས་ཤིག །ཅེས་བརྡ་
སྤྲད་ལ་ཟུར་གསལ་ལྟར། ཨེ་མ་བུ་རྣམས་དད་གུས་སོགས་ནས། སྒོམས་ཤིག །བར་བརྗོད་ལ་
ཌུ་དྲིལ་དལ་བུས་དཀྲོལ་ཞིང་མཚམས་སུ་བཅད་ལ།
~109~

ཁྲོ་ལྗོངས་གནའ་རབས་དབེ་ཚོགས་ལས། ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་ལྔ་པ།
ཨོཾ་གུ་རུ་ཀུན་ཏུ་བཟང་པོ་ས་མ་ཡཱ་ཛ་ཛ༔ ཨོཾ་གུ་རུ་རྡོ་རྗེ་སེམས་དཔའ་ས་མ་
ཡཱ་ཛ་ཛ༔ ཨོཾ་གུ་རུ་དགའ་རབ་རྡོ་རྗེ་ས་མ་ཡཱ་ཛ་ཛཿ༔ ཨོཾ་གུ་རུ་མྰཉྫུ་ཤྲཱི་ས་མ་ཡཱ་ཛ་ཛཿ༔
ཨོཾ་གུ་རུ་ཤྲཱི་སིདྷ་ས་མ་ཡཱ་ཛ་ཛ ཨོཾ་གུ་རུ་ཛྙཱ་ན་སཱུ་ཏྲ་